CELEX: C2006/326/157
Language: el
Date: 2006-12-30 00:00:00
Title: Υπόθεση T-331/06: Προσφυγή της 24ης Νοεμβρίου 2006 — Ευρωπαϊκή Δυναμική κατά EEA

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/77
            
         Προσφυγή της 24ης Νοεμβρίου 2006 — Ευρωπαϊκή Δυναμική κατά EEA
   (Υπόθεση T-331/06)
   (2006/C 326/157)
   Γλώσσα διαδικασίας: η αγγλική
   Διάδικοι
   
      Προσφεύγων: Ευρωπαϊκή Δυναμική — Προηγμένα Συστήματα Τηλεπικοινωνιών και Τηλεματικής AE (Αθήνα, Ελλάδα) (εκπρόσωποι: N. Κορογιαννάκης και N. Κεραμιδάς, δικηγόροι)
   
      Καθού: Ευρωπαϊκός Οργανισμός Περιβάλλοντος
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του ΕΟΠ με την οποία δεν επελέγη η προσφορά της προσφεύγουσας και ανατέθηκε η εκτέλεση της συμβάσεως στον επιλεγέντα ανάδοχο
            
         
               —
            
            
               να καταδικάσει τον ΕΟΠ στην καταβολή των δικαστικών και άλλων εξόδων της προσφεύγουσας, ακόμη και αν απορριφθεί η υπό κρίση προσφυγή.
            
         Ισχυρισμοί και κύρια επιχειρήματα
   Προς στήριξη των αιτημάτων της, η προσφεύγουσα ισχυρίζεται ότι στην απόφαση που ελήφθη στο πλαίσιο του διαγωνισμού EEA/IDS/06/002 για την «Παροχή υπηρεσιών συμβουλών ΤΠ» (ΕΕ 2006 S 118-125101), η οποία γνωστοποιήθηκε στην προσφεύγουσα με επιστολή της 14ης Σεπτεμβρίου 2006, ο Ευρωπαϊκός Οργανισμός Περιβάλλοντος («ΕΟΠ») δεν συμμορφώθηκε προς τις υποχρεώσεις που υπέχει από τους κανόνες εφαρμογής και από την οδηγία 2004/18/ΕΚ καθώς και από την αρχή της διαφάνειας διότι δεν γνωστοποίησε εκ των προτέρων στους συμμετέχοντες τη βαρύτητα των υποκριτηρίων που εφαρμόζονται κατά τη διαδικασία επιλογής.
   Περαιτέρω, η προσφεύγουσα προβάλλει ότι ο ΕΟΠ προέβη σε προδήλως πεπλανημένες εκτιμήσεις οδήγησαν στην απόρριψη της προσφοράς της.
   Η προσφεύγουσα ζητεί να ακυρωθεί η απόφαση του ΕΟΠ περί απορρίψεως της προσφοράς της και αναθέσεως της συμβάσεως σε τρεις άλλους συμμετέχοντες και να καταδικαστεί ο καθού στην καταβολή των δικαστικών εξόδων, ακόμη και αν απορριφθεί η υπό κρίση προσφυγή.